Загуби за Фламенго и Палмейрас - Световен футбол - Sportal.bg
Загуби за Фламенго и Палмейрас21 юли 2008 | 09:46
Старши треньорът на Палмейрас Вандерлей Люксембурго бе бесен на своите футболисти, след като двама от тях получиха червени картони при загубата с 2:3 от Гояш в среща от 13-ия кръг на бразилското футболно първенство. Нападателят Клебер получи червен картон в 63-та минута, което му се случва за трети път от началото на сезона. След последния съдийски сигнал в червено бе декориран и Денилсон, който не се съгласи с решение на рефера. "Това не може да е истина. Денилсон е на 30-години, има много опит и трябва да знае какво да прави. Как може да спори със съдията след мача", каза Люксембурго. Палмейрас губеше с 0:2, но стигна до равенство 2:2 след голове на Алекс Минейро и Жеси отбелязаха малко преди почивката. Домакините имаха аванс от 2 гола до 20-та минута след попадения на Алекс Тера и Пауло Енрике. В 60-та минута Алекс Тера донесе победата на Гояш. Палмейрас, който има 21 точки в 13 мача, се смъкна на 6-то място в класирането, а Гояш остава 17-ти с 14 точки. Вратарят Рожерио Сени вкара първия си гол за сезона и общо 80-ти в кариерата си при победата на шампиона Сао Пауло с 2:1 над Ботафого. Сени се разписа през първото полувреме от дузпа. Полузащитникът Карлос Алберто изравни за Ботафого в 77-та минута, а Дагоберто донесе победата на домакините в 88-та. Така Сао Пауло вече е на пето място в класирането с 23 точки актив. Лидерът Фламенго вече има само точка преднина на върха в подреждането, след като загуби като домакин с 0:1 от Витория. Това е втора загуба на тима за последните четири дни. Диней вкара единственото попадение в 53-та минута, а Витория вече е на 4-то място в класирането с 23 точки. Предпоследният в класирането тим на Сантос спечели за пръв път в последните си осем мача - с 1:0 над Спорт. Клебер Перейра вкара победния гол след добавка, след като изпълнението му от дузпа бе спасено от вратаря Маграо.Срещи от 13-ия кръг на бразилското футболно първенство:Атлетико Минейро - Коритиба - 3:2Атлетико Паранаензе - Васко да Гама - 3:1Фламенго - Витория - 0:1 Гояш - Палмейрас - 3:2Наутико - Интернасионал - 1:1Сантос - Спорт - 1:0Сао Пауло - Ботафого - 2:1Флуминензе - Фигейрензе - 1:0Гремио - Крузейро - 1:0Ипатинга - Португеза - 4:1В класирането води Фламенго с 26 точки, пред Гремио с 25, Крузейро с 24, Витория с 23, Сао Пауло с 23, Палмейрас с 21 точки и т.н. 0